CELEX: 62018CN0509
Language: et
Date: 2018-08-06 00:00:00
Title: Kohtuasi C-509/18: Eelotsusetaotlus, mille on esitanud Supreme Court (Iirimaa) 6. augustil 2018 – Minister for Justice and Equality versus PF

8.10.2018   
            
            
               ET
            
            
               Euroopa Liidu Teataja
            
            
               C 364/8
            
         
      Eelotsusetaotlus, mille on esitanud Supreme Court (Iirimaa) 6. augustil 2018 – Minister for Justice and Equality versus PF
      (Kohtuasi C-509/18)
      (2018/C 364/08)
      Kohtumenetluse keel: inglise
      
         Eelotsusetaotluse esitanud kohus
      
      Supreme Court
      
         Põhikohtuasja pooled
      
      
         Taotleja ja vastustaja kassatsioonimenetluses: Minister for Justice and Equality
      
         Kassatsioonkaebuse esitaja: PF
      
         Eelotsuse küsimused
      
      
                  1.
               
               
                  Kas kriteeriumid, mille põhjal saab otsustada, kas prokurör, kes on määratud raamotsuse artikli 6 lõike 1 kohaseks vahistamismäärust tegevaks õigusasutuseks, on õigusasutus nõukogu 13. juuni 2002. aasta raamotsuse 2002/584/JSK Euroopa vahistamismääruse ja liikmesriikidevahelise üleandmiskorra kohta (1) artikli 6 lõike 1 tähenduses, on järgmised: 1) prokurör on täitevvõimust sõltumatu ning 2) tema riigi õigussüsteemis käsitatakse teda õigusemõistmisega tegeleva või selles osaleva asutusena?
               
            
                  2.
               
               
                  Kui vastus on eitav, siis milliste kriteeriumide alusel peab liikmesriigi kohus kindlaks tegema, kas prokurör, kes on määratud raamotsuse artikli 6 lõike 1 kohaseks vahistamismäärust tegevaks õigusasutuseks, on õigusasutus raamotsuse artikli 6 lõike 1 tähenduses?
               
            
                  3.
               
               
                  Kui kriteeriumid hõlmavad nõuet, et prokurör peab tegelema õigusemõistmisega või osalema õigusemõistmises, siis kas see tuleb kindlaks teha lähtuvalt tema seisundist õigussüsteemis või teatud objektiivsete kriteeriumide alusel? Kui lähtuda tuleb objektiivsetest kriteeriumidest, siis millised on need kriteeriumid?
               
            
                  4.
               
               
                  Kas Leedu Vabariigi prokurör on õigusasutus nõukogu 13. juuni 2002. aasta raamotsuse 2002/584/JSK Euroopa vahistamismääruse ja liikmesriikidevahelise üleandmiskorra kohta artikli 6 lõikes 1 sisalduva väljendi autonoomses tähenduses?
               
            
         (1)  Nõukogu 13. juuni 2002. aasta raamotsus 2002/584/JSK Euroopa vahistamismääruse ja liikmesriikidevahelise üleandmiskorra kohta – Teatavate liikmesriikide avaldused raamotsuse vastuvõtmisel (raamotsus) (EÜT 2002, L 190, lk 1; ELT eriväljaanne 19/06, lk 34).